Volgens haar gaan dit alles oor hoe jy jou grimering aanwend. 'n Wenkbrou met 'n effense boog laat oë onmiddellik groter vertoon. Gebruik ook 'n oogskadu wat effens donkerder as die vel is in die mik van jou oog. So trek jy die fokus hoër en dit gaan die oog meer oop laat lyk.
Nou wend jy 'n ligter oogskadu op die ooglid aan. Volg die natuurlike ronding van die oogvorm en maak seker dat dit mooi geskakeer is. Daarna gebruik jy 'n mat skadu om die oog te omraam. Dis belangrik om hier 'n kleur te kies wat pas by jou natuurlike haarkleur – swart vir swart hare en ligte bruin vir blondines.
Aan die onderkant van die oog, omlyn jy net die buitenste hoekie en jy kan 'n oorstokkie gebruik om dit sagter te laat lyk. Rond dit af met maskara en konsentreer hier op die boonste wimpers.